CELEX: 52003PC0638
Language: da
Date: 2003-10-27
Title: Forslag til Rådets afgørelse om Fællesskabets holdning i AVS-EF-Ministerrådet vedrørende anvendelse af midler fra rammebeløbet for langsigtet udvikling under 9. EUF til oprettelse af en fredsfacilitet for Afrika

Avis juridique important

|

52003PC0638

Forslag til Rådets afgørelse om Fællesskabets holdning i AVS-EF-Ministerrådet vedrørende anvendelse af midler fra rammebeløbet for langsigtet udvikling under 9. EUF til oprettelse af en fredsfacilitet for Afrika  /* KOM/2003/0638 endelig udg. */  

Forslag til RÅDETS AFGØRELSE om Fællesskabets holdning i AVS-EF-Ministerrådet vedrørende anvendelse af midler fra rammebeløbet for langsigtet udvikling under 9. EUF til oprettelse af en fredsfacilitet for Afrika(forelagt af Kommissionen)BEGRUNDELSE1. indledningVed underskrivelsen af AVS-EF-partnerskabsaftalen enedes staterne i Afrika, Vestindien og Stillehavet og Den Europæiske Union om at føre en aktiv, alsidig og integreret politik for fredskonsolidering og forebyggelse og løsning af konflikter. [1] De enedes også om, at denne politik skal bygge på princippet om ejerskab og navnlig tage sigte på at opbygge regional, subregional og national kapacitet.[1]   Artikel 11 i AVS-EF-partnerskabsaftalen undertegnet i Cotonou den 23. juni 2000 (EFT L 317 af 15.12.2000, s. 3)Med EU's vedtagelse i maj 2001 af den fælles holdning vedrørende konfliktforebyggelse i Afrika understregede EU sit forsæt om at fremme det politiske partnerskab med Den Afrikanske Union og i højere grad at rette sine forskellige instrumenter mod konfliktforebyggelse og fredskonsolidering. I meddelelsen til EU-Rådet om dialogen mellem EU og Afrika (KOM 2003/316 af 23.6.2003) pegede Europa-Kommissionen på konfliktforebyggelse og fredskonsolidering som en forudsætning for udvikling og en topprioritet for den politiske dialog mellem EU og Afrika. En regelmæssig dialog mellem donorerne og Kommissionen for Den Afrikanske Union skulle sætte donorerne i stand til at identificere og mobilisere midler til Den Afrikanske Unions freds- og sikkerhedsmekanismer.På Den Afrikanske Unions topmøde i Maputo den 4.-12. juli 2003 traf de afrikanske statschefer "beslutning om Den Europæiske Unions oprettelse af en facilitet for fredsstøttende operationer for Den Afrikanske Union". De understregede, at de vedvarende konflikter og manglen på midler til gennemførelse af afrikanske initiativer forhindrer kontinentet i at drage fuld nytte af udviklingssamarbejde og især den bistand, dets udviklingspartnere tilbyder. De anmodede også EU om at undersøge muligheden for at oprette en facilitet for fredsstøttende operationer og at finansiere fredsstøttende og fredsbevarende operationer under Den Afrikanske Unions ledelse og dermed øge unionens kapacitet til fuldt ud at medvirke til fremme af fred, sikkerhed og stabilitet i Afrika. De anførte, at en sådan facilitet skulle baseres på princippet om solidaritet mellem de afrikanske lande og finansieres med midler, der var afsat til hvert af landene på grundlag af de eksisterende samarbejdsaftaler med Den Europæiske Union, i første omgang suppleret med et tilsvarende beløb fra de ikke-fordelte midler under Den Europæiske Udviklingsfond (EUF).EU-Rådet (almindelige anliggender og eksterne forbindelser) bekræftede på mødet den 21. juli 2003 EU's og medlemsstaternes vilje til at bidrage til at styrke den afrikanske fredsbevarelseskapacitet. Det opfordrede også Kommissionen til at fremlægge forslag om en mulig oprettelse af en fredsfacilitet som ønsket af Den Afrikanske Unions statschefer.2. finansieringUnder forudsætning af tilslutning fra AVS-Ministerrådet kan Den Europæiske Union give et positivt svar på de afrikanske statschefers anmodning om anvendelse af EUF-midler. Forslaget falder i tråd med bestemmelserne i Cotonou-aftalens artikel 11 om fredskonsolidering og forebyggelse og løsning af konflikter. De afrikanske statschefers beslutning om at bidrage via de nationale tildelinger bekræfter også grundprincipperne om solidaritet og ejerskab som fastsat i Cotonou-aftalen.Det foreslås, at der afsættes et beløb på i alt 250 mio. EUR til fredsfaciliteten. Beløbet vil bestå af bidrag fra de tildelinger under 9. EUF, som er meddelt AVS-landene i Afrika inden for 9. EUF's rammebeløb for langsigtet udvikling, plus ikke-fordelte midler (reserve) fra rammebeløbet for langsigtet udvikling. Et bidrag på 1,5 % af hvert lands tildeling vil blive stillet til rådighed for fredsfaciliteten fra den stadig uudnyttede saldo under den såkaldte B-tildeling (hvis denne saldo ikke er tilstrækkelig stor, vil restbeløbet blive hentet fra den stadig uudnyttede saldo under A-tildelingen). Det giver et samlet beløb på 126,4 mio. EUR, der vil blive suppleret med 123,6 mio. EUR fra de ufordelte midler, som allerede er til rådighed inden for reserven under rammebeløbet for langsigtet udvikling. Ifølge vedlagte udkast til afgørelse overføres disse midler til det interne AVS-samarbejde under rammebeløbet for regionalt samarbejde med øremærkning til fredsfaciliteten.Såfremt vedlagte afgørelse vedtages af AVS-EF-Ministerrådet, vil der blive fastlagt detaljerede procedurer for oprettelse af fredsfaciliteten i et finansieringsforslag, som skal godkendes af Europa-Kommissionen, jf. artikel 16 i bilag IV til Cotonou-aftalen.Tabel: bidrag til fredsfaciliteten fra landetildelingerne&gt;TABELPOSITION&gt;Kommissionen foreslår, at Rådet vedtager vedlagte afgørelse om Fællesskabets holdning i AVS-EF-Ministerrådet vedrørende anvendelse af midler fra rammebeløbet for langsigtet udvikling under 9. EUF til oprettelse af en fredsfacilitet for Afrika.Forslag til RÅDETS AFGØRELSE om Fællesskabets holdning i AVS-EF-Ministerrådet vedrørende anvendelse af midler fra rammebeløbet for langsigtet udvikling under 9. EUF til oprettelse af en fredsfacilitet for AfrikaRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, andet afsnit,under henvisning til forslag fra Kommissionen, ogud fra følgende betragtninger:(1) Ved artikel 15 i AVS-EF-partnerskabsaftalen, som blev undertegnet i Cotonou den 23. juni 2000, oprettes der et AVS-EF-Ministerråd med beføjelser til at træffe afgørelser i overensstemmelse med aftalen, og ifølge bilag I, punkt 8, kan Ministerrådet træffe passende foranstaltninger, hvis de midler, der tilvejebringes gennem et af aftalens instrumenter, er opbrugt.(2) Midlerne inden for 9. EUF's rammebeløb for regionalt samarbejde og regional integration er opbrugt. Fællesskabets holdning i AVS-EF-Ministerrådet bør derfor fastlægges med henblik på, at der vedtages en afgørelse om Fællesskabets deltagelse i oprettelsen af en fredsfacilitet for Afrika.(3) Rådet for Den Europæiske Union (almindelige anliggender og eksterne forbindelser) bekræftede på mødet den 21. juli 2003 EU's og medlemsstaternes vilje til at bidrage til at styrke den afrikanske fredsbevarelseskapacitet -TRUFFET FØLGENDE AFGØRELSE:Artikel 1Fællesskabets holdning i AVS-EF-Ministerrådet vedrørende anvendelse af midler fra rammebeløbet for langsigtet udvikling til oprettelse af en fredsfacilitet for Afrika baseres på vedlagte udkast til AVS-EF-Ministerrådets afgørelse.Udfærdiget i Bruxelles, den .På Rådets vegneFormandBILAGUdkast tilAVS-EF-MINISTERRÅDETS AFGØRELSEom anvendelse af midler fra rammebeløbet for langsigtet udvikling under 9. Europæiske Udviklingsfond til oprettelse af en fredsfacilitet for AfrikaAVS-EF-MINISTERRÅDET HAR -under henvisning til AVS-EF-partnerskabsaftalen undertegnet i Cotonou den 23. juni 2000, særlig bilag I, punkt 8, ogud fra følgende betragtninger:(1) Ved afgørelse nr. 10/2001 af 20. december 2001 [2] og nr. 3/2002 af 23. december 2002 [3] afsatte AVS-EF-Ministerrådet et beløb på i alt 75 mio. EUR til fredskonsolidering og forebyggelse og løsning af konflikter.[2]   EFT L 50 af 21.2.2002, s. 62[3]   EUT L 59 af 4.3.2003, s. 24(2) På Den Afrikanske Unions topmøde i Maputo den 4.-12. juli 2003 traf de afrikanske statschefer "beslutning om Den Europæiske Unions oprettelse af en facilitet for fredsstøttende operationer for Den Afrikanske Union". De anførte i denne beslutning, at en sådan facilitet skulle finansieres med midler, som landene hver især var tildelt under de eksisterende samarbejdsaftaler med Den Europæiske Union, suppleret med et tilsvarende beløb fra de ikke-fordelte midler under Den Europæiske Udviklingsfond.(3) For at sikre en hurtig og effektiv reaktion på voldsomme konfliktsituationer bør der oprettes en fredsfacilitet.(4) For at der kan oprettes en fredsfacilitet for Afrika i overensstemmelse med artikel 11 i AVS-EF-partnerskabsaftalen, er det nødvendigt at afsætte supplerende midler til det interne AVS-samarbejde. Rammebeløbet for regionalt samarbejde og regional integration, jf. punkt 3, litra b), i bilag I til AVS-EF-partnerskabsaftalen, er imidlertid opbrugt. De nødvendige midler overføres derfor fra de tildelinger, der er meddelt de enkelte AVS-lande inden for rammebeløbet for langsigtet udvikling under 9. Europæiske Udviklingsfond, jf. punkt 3, litra a), i bilag I til AVS-EF-partnerskabsaftalen, og fra de ikke-fordelte midler inden for rammebeløbet for langsigtet udvikling -TRUFFET FØLGENDE AFGØRELSE:Artikel 1 - Fredsstøtte1. Et bidrag på 1,5 % hentes fra de tildelinger, der blev meddelt de afrikanske AVS-stater i overensstemmelse med artikel 1, litra b), i bilag IV til AVS-EF-partnerskabsaftalen. Dette bidrag tages fra den uudnyttede saldo for tildelingen omhandlet i artikel 3, stk. 2, litra b), i bilag IV til AVS-EF-partnerskabsaftalen, den såkaldte B-tildeling. Hvis den uudnyttede saldo for B-tildelingen er utilstrækkelig, tages restbeløbet fra den uudnyttede saldo for tildelingen omhandlet i artikel 3, stk. 2, litra a), i bilag IV, den såkaldte A-tildeling. Der overføres således et samlet beløb på 126,4 mio. EUR fra de respektive landetildelinger til den interne AVS-tildeling inden for rammebeløbet for regionalt samarbejde og regional integration, og dette beløb anvendes til oprettelse af en fredsfacilitet for Afrika. De individuelle bidrag fremgår af sidste kolonne i tabellen i bilaget til denne afgørelse.2. Der overføres et beløb på 123,6 mio. EUR fra de ikke-fordelte midler inden for rammebeløbet for langsigtet udvikling under 9. EUF til den interne AVS-tildeling inden for rammebeløbet for regionalt samarbejde og regional integration, og dette beløb anvendes til oprettelse af en fredsfacilitet for Afrika.Artikel 2 - FinansieringsanmodningI overensstemmelse med artikel 13, stk. 2, litra b), i bilag IV til AVS-EF-partnerskabsaftalen anmoder AVS-Ministerrådet Kommissionen om at finansiere en fredsfacilitet for Afrika med et samlet beløb på 250 mio. EUR.Udfærdiget i ......For AVS-EF-MinisterrådetFormandBilag: Bidrag fra landetildelingerne&gt;TABELPOSITION&gt;